মুহম্মদ জাফর ইকবাল
জাফর ইকবাল ১৯৬৮ সালে বগুড়া জিলা স্কুল থেকে এসএসসি এবং ১৯৭০ সালে ঢাকা কলেজ থেকে এইচএসসি পাশ করেন। তিনি ১৯৭২ সালে ঢাকা বিশ্ববিদ্যালয়ের পদার্থবিজ্ঞান বিভাগে ভর্তি হন। ১৯৭৬ সালে তিনি যুক্তরাষ্ট্রের ওয়াশিংটন বিশ্ববিদ্যালয়ে পড়তে যান। তাঁর বিষয় ছিল - 'Parity violation in Hydrogen Atom. সেখানে পিএইচডি করার পর বিখ্যাত ক্যালটেক থেকে তার ডক্টরেট-উত্তর গবেষণা সম্পন্ন করেন।
মুহাম্মদ আশরাফুল আলম
অধ্যাপক আলম বাংলাদেশ প্রকৌশল বিশ্ববিদ্যালয় থেকে তড়িৎ ও ইলেক্ট্রনিক প্রকৌশলে ১৯৮৮ সালে বিএসসি ডিগ্রি অর্জন করেন। তিনি ক্লার্কসন বিশ্ববিদ্যালয় থেকে ১৯৯১ সালে মাস্টার অব সায়েন্স এবং পারডু বিশ্ববিদ্যালয় থেকে ১৯৯৫ সালে পিএইচডি ডিগ্রি অর্জন করেন। তিনি ১৯৯৫ থেকে ২০০১ সাল পর্যন্ত বেল ল্যাবরেটরীজ এর সিলিকন ইউএলএসআই রিসার্চ ডিপার্টমেন্টের টেকনিকাল স্টাফের সদস্য ছিলেন। তার চার শতাধিক গবেষণাপত্র এবং ১২টি প্যাটেন্ট রয়েছে। তিনি ৩০টির অধিক ডক্টরেট ডিগ্রি তত্ত্বাবধান করেছেন। তিনি ২০০৬ সালে আইইইই ফেলো নির্বাচিত হন এবং আইইইই কিয়ো টমিয়াসু অ্যাওয়ার্ড লাভ করেন।